WONDERTEKENS, Is Iemand Nog Honger – Ritmia
WONDERTEKENS, Is Iemand Nog Honger
Homepage Preek WONDERTEKENS, Is Iemand Nog Honger
Tema: IS IEMAND NOG HONGER? Reeks: WONDERTEKENS
Teks: Johannes 6: 35 (NAV) Aand – 14 April 2019
"En die vrede van God wat alle verstand te bowe gaan, sal oor julle harte en gedagtes die wag hou in Christus Jesus." Filippense 4:7 (NAV)
GESIEN & GEHOOR
"'n Groot klomp mense het agter Hom aan gekom omdat hulle die wondertekens gesien het wat Hy aan die siekes gedoen het. Jesus het toe teen die berg opgegaan en met sy dissipels daar gaan sit." Johannes 6:2-3 (NAV)
"Die paasfees van die Jode was naby. Toe Jesus rondkyk en sien dat 'n groot klomp mense na Hom toe aankom, sê Hy vir Filippus: "Waar kan ons brood gaan koop sodat die mense kan eet?" Dit het Hy net gesê om hom op die proef te stel, want Hy het self goed geweet wat Hy gaan doen." Johannes 6:4-6 (NAV)
"Filippus antwoord Hom toe: "Twee honderd mense se dagloon is nie eers genoeg om elkeen van hulle 'n stukkie brood te laat kry nie." 'n Ander dissipel, Andreas, die broer van Simon Petrus, sê toe vir Hom: "Hier is 'n seuntjie met vyf garsbrode en twee vissies; maar wat is dit vir so baie mense?" Johannes 6:7-9 (NAV)
"Toe sê Jesus: "Laat die mense gaan sit." Daar was baie gras op daardie plek en die mense het gaan sit. Die mans alleen was omtrent vyf duisend. Daarna het Jesus die brood geneem, God daarvoor gedank en dit uitgedeel aan die mense wat daar gesit het, en net so ook soveel van die vis as wat hulle wou hê. Nadat die mense versadig was, sê Hy vir sy dissipels: "Maak die stukke bymekaar wat oorgebly het sodat daar niks verlore gaan nie." Hulle het dit toe bymekaargemaak. Daar was twaalf mandjies vol met die stukke wat van die vyf garsbrode oorgebly het nadat die mense klaar geëet het." Johannes 6:10-13 (NAV)
VIERDE TEKEN WYS WIE IS REGTIG "HONGER"
"Toe die mense die wonderteken sien wat Jesus gedoen het, het hulle gesê: "Hy is werklik die Profeet, die Een wat na die wêreld toe moes kom." Toe Jesus merk dat hulle Hom met geweld wil kom koning maak, het Hy verder die berg op gegaan, Hy alleen." Johannes 6:14-15 (NAV)
"NIKS UIT DIT GEKRY NIE"
"En toe hulle Hom oorkant die see kry, vra hulle vir Hom: "Rabbi, wanneer het u hierheen gekom?" Johannes 6:25 (NAV)
"Jesus antwoord hulle: "Dít verseker Ek julle: Julle soek My, nie omdat julle die wondertekens gesien het nie, maar omdat julle van die brood geëet en versadig geword het. Julle moet nie werk vir die voedsel wat vergaan nie, maar vir die voedsel wat nie vergaan nie en wat ewige lewe gee. Dit sal die Seun van die mens vir julle gee, want God die Vader het Hom die mag daartoe verleen." Johannes 6:26-27 (NAV)
"Hulle sê toe vir Hom: "Watter wonderteken kan u doen sodat ons dit kan sien en in u kan glo? Wat gaan u doen? Ons voorouers het manna in die woestyn geëet, soos daar geskrywe staan: Hy het aan hulle brood uit die hemel gegee om te eet. ""
Johannes 6:30-31 (NAV)
"Jesus het hulle geantwoord: "Dít verseker Ek julle: Dit is nie Moses wat vir julle die brood uit die hemel gegee het nie, maar dit is my Vader wat vir julle die ware brood uit die hemel gee. Die brood wat God gee, is Hy wat uit die hemel kom en aan die wêreld die lewe gee." Johannes 6:32-33 (NAV)
WIE GLO JY IS HY?
Maar Jesus sê vir hulle: "Ek is die brood wat lewe gee. Wie na My toe kom, sal nooit weer honger kry nie, en wie in My glo, sal nooit weer dors kry nie." Johannes 6: 35 (NAV)
"Maar hierdie wondertekens is beskrywe sodat julle kan glo dat Jesus die Christus is, die Seun van God, en sodat julle deur te glo, in sy Naam die lewe kan hê." Johannes 20:31 (NAV)